বিয়নী সাবটা

বিয়নী সাবটা (বৈজ্ঞানিক নাম: Desmodium laburnifolium) লেগুমিনেছি (Leguminaceae) পৰিয়ালৰ অন্তৰ্ভুক্ত এবিধ বনৰীয়া গছ৷ফটিক চন্দ্ৰ গগৈ (ডিছেম্বৰ ২০০৭). অসমৰ উদ্ভিদ কোষ. অসম প্ৰকাশন পৰিষদ

বিৱৰণ
বিয়নী সাবটাৰ মূল ঠাৰিডাল সৰু আৰু সেউজ-বুলীয়া হয়৷ এই ঠাৰিৰ মাজে মাজে সেৰেঙাকৈ গাঁঠিৰ উৎপত্তি হয়৷ প্ৰত্যেকটো গাঁঠিত দুখিলা দুখিলাকৈ বিপৰীতমুখী আৰু সেউজীয়া পাত ওলায়৷ পাতবোৰ পাতল চানেকীয়া, লেহুকা আৰু ডিম্বাকৃতিৰ হয়৷ পাতৰ সিৰ আৰু উপসিৰাবিলাক স্পষ্টকৈ বিকশিত নহয়৷ গাঁঠিত আৱিৰ্ভাৱ হোৱা পাত দুখিলা ওপৰৰ পৰা একো একোডাল দীঘল ঠানিৰ উৎপত্তি হয়৷ এই ঠানিবোৰৰ পৰা সৰু আকাৰৰ সেউজীয়া ফুলৰ পাহি ওলায়৷ 

বিয়নী সাবটাৰ ফুলৰ সন্মুখভাগ কাইটৰ দৰে জোঙা হয়৷ কাপোৰত এই ফুলবোৰ লাগি ধৰে৷

তথ্যউৎস

শ্ৰেণী:উদ্ভিদজগত
শ্ৰেণী:অসমৰ উদ্ভিদ